Gandia estrena nuevo espacio verde
13 juny 2019

## Gandia estrena nuevo espacio verde13 juny 2019Última actualització: 14 juliol 2025

![](../gestion/img/CarolaWoodward_0654.jpg)  
  

El **regidor de Gestió Responsable del Territori en funcions, Xavi Ródenas,** ha anunciat l’apertura, demà dijous, d’un nou parc a la nostra ciutat, amb el nom de Maria Mercè-Marçal. Està ubicat en una zona municipal, sense cap ús fins i ara, i on l’Ajuntament va proposar crear un nou parc, dins l’Anella Verda, que connectarà els espais verds de les Ambrosies i l’Alqueria dels Martorell.

El nou parc està dissenyat per l’alumnat del Taller d’Ocupació Sendes Urbanes, sota la supervisió del professorat i els tècnics municipals. Està dividit en dos parts, una de jardineria autòctona, i una altra com a espai d’interpretació dedicat a l’agricultura de secà, per tal de mostrat als centres educatius el conreu que es practicava al nostre territori i que ha anat desapareixent: vinyes, ametlers, pruners, figueres, garrofers, oliveres, canyes de sucre... 6 panells explicaran aquests tipus de conreu, sobretot el de la pansa, molt vinculada a la família dels Martorell.

        _“És un espai menut, però molt ben aprofitat, que hem fet amb recursos propis i que representa una passa de gegant en la connectivitat de l’Anella Verda de Gandia”_, ha assegurat Ródenas.

        Així, divendres, des del pont de ferro, hi haurà una visita guiada de l’alumnat del taller d’ocupació fins al parc, on hi haurà jocs infantils, berenar i llimonada ecològica i un concert del grup “La Pop”, que estrenarà el seu segon treball. Tot seguit, es visitaran els horts urbans per tal de comprovar-hi el treball realitzat. En una tercera fase es connectaran també els horts amb el parc dels Martorell.

        _“El nom de Maria Mercè-Marçal és un homenatge a una de les escriptores i poetes més importants (1952-1998) del segle XX en la nostra llengua. Una autora que ha dignificat com pocs l’ésser humà, la classe treballadora, la dona i la diversitat afectivo-sexual. També teníem molt clar que els carrers, places i parcs de Gandia estan orfes de noms de dona, silenciades pel patriarcat. Era, per tant, una assignatura pendent la visibilitat de les dones, en la qual ha treballat i molt la regidoria d’Igualtat, sota la direcció de la vicealcaldessa, Lorena Milvaques”_, ha conclòs Ródenas.   

[Twittear](https://twitter.com/share)